Bekendstelling: Dís nou sportiewe betroubaarheid | Maroela Media
Die Toyota Etios Sport. Foto: Verskaf
Toyota het verlede maand 729 eenhede van sy Etios verkoop en handhaaf gewoonlik 'n gemiddeld van om en by 1 000. Dit is dus 'n lekker sterk model in hul aanbieding. Ek persoonlik geniet die Etios. Teen dié prys dink ek dit is 'n betroubare stel wiele wat betroubaarheid bied wat sinoniem is met die Toyota-naamplaatjie.
Wat maak dié een anders?
Dit is 'n beperkte weergawe, gedoop – Sport. Die grootste verandering? Met die oogopslag sien 'n mens dadelik die dubbelkleurskema. Daar is wit en swart, of rooi en swart. 'n Swart sierrooster, spieëls en drukvlerk rond die pakket mooi af en die 15"-sierwiele lyk mooi tuis teen die sportiewe kleurskema. Een van die grootste verbeterings wat in die hele reeks beskikbaar sal wees, is die nuwe Optitron-instrumente. Intree Xi-modelle kry elektriese vensters agter.
Die Etios maak steeds gebruik van sy 1,5 viersilinderpetrolenjin. Dié enjin bied 66 kW en 132 Nm. Dit klink dalk nie asemrowend nie, maar op die pad ry die Etios heel lekker en die feit dat daar geen turbotraagtheid is nie, maak die Etios 'n aangename ryding in die stadsverkeer. Om van 0 – 100 km/h te vorder neem 11,3 sekondes en hy sal aanhou draf tot 165 km/h. Brandstofverbruik is regtig goed, 5,9 ℓ/100 km in die sedan en 6 ℓ/100 km in die luikrug.
Die Etios geniet 'n 4-ster Global NCAP-gradering. Daar is lugsakke vir die bestuurder en die voorste passasier, ABS en EBD asook voorspannende gordels en ISOFIX het dit moontlik gemaak. Die middelste passasier agter geniet 'n driepuntgordel, uniek in dié segment.
Etios 1.5 Xi luikrug R171 000
Etios 1.5 Sprint R176 300
Etios 1.5 Cross R198 400
Etios 1.5 Sport R178 800
Etios 1.5 Xi sedan R179 500
Etios 1.5 Sprint R184 400
Alle Etios-modelle kom met 'n 2 jaar/ 30 000 km diensplan en 3 jaar/ 100 000 km waarborg.
Wens net hulle wil wegdoen met al die instrumente in die middel van die motor plaas; mens moet soveel verder wegkyk van die pad af om soontoe te kyk.
Hoe is dit sportief en hoe is die betroubaarheid getoets?
Die voorkoms is standaard, niks sportief daaraan nie. Die instrumentepaneel is eienaardig uit sy plek uit – Toyota kon dit lankal verander het, maar verkies om die hoë prys na die verbruiker deur te voer. Niks om oor opgewonde te raak nie…